Nosework Intro
2026-09-03 17:30 - 19:00 (Europe/Oslo)
Nosework – en morsom hverdagsaktivitet i Drammen
Bli med på vårt snusekurs for hund i Drammen Hundepark, og oppdag hundens fantastiske luktesans! Kurset foregår innendørs i trygge og kontrollerte omgivelser, der én og én hund jobber av gangen. Du vil likevel kunne møte andre hunder i området rundt hallen. Hunden må kunne vente i bilen mellom treningsøktene.
Kurset passer for alle hunder, uansett alder eller forkunnskaper, og gir mental stimulering, mestringsfølelse og en morsom aktivitet som styrker samarbeidet mellom hund og fører.
Praktisk informasjon:

Tidspunkt: 4 torsdager kl. 17.30–19.00
Maks 5 deltakere – tett oppfølging og individuell veiledning
Ta med gode godbiter (gjerne ost, hundepølse ect.)
Instruktør: Cathrine Samuelsen

Bli med på en inspirerende reise inn i hundens luktunivers – vi gleder oss til å se dere!

Agility Intro
2026-09-10 17:00 - 18:30
Agilitykurs for nybegynnere – morsom og aktiv trening for deg og hunden din
Dette nybegynnerkurset i agility går over 5 torsdager kl. 17.00–18.30, og holdes innendørs i oppvarmet hall.
Kurset passer perfekt for hunder som ikke har prøvd agility før, og for eiere som ønsker en aktiv, morsom og motiverende treningsform sammen med hunden sin. Agility er en flott måte å styrke samarbeid, kroppskontroll og selvtillit hos hunden – samtidig som dere har det gøy!
I løpet av kurset vil hunden bli trygt introdusert for alle hinderne som inngår i en agilitybane, som hopp, tunnel, slalåm og balansehinder. Etter hvert som hunden mestrer flere hindre, setter vi dem sammen i enkle kombinasjoner og korte baner.
Det legges stor vekt på:

Hindersikkerhet og trygg innlæring
Riktige belønningsmetoder
Motivasjon og mestring hos hunden
God kommunikasjon mellom hund og fører

Agility passer for de aller fleste hunder og eiere – her trenger du ingen forkunnskaper, bare lyst til å lære og ha det moro sammen.
Instruktør: Tommy Kjennerud

Agility Videregående
2026-09-10 18:30 - 20:00
Agilitykurs – videregående nivå
Dette agilitykurset går over 5 torsdager kl. 18.30–20.00, og gjennomføres innendørs i oppvarmet hall.
Kurset er beregnet for hunder som har deltatt på introkurs i agility eller har tilsvarende forkunnskaper. Her bygger vi videre på det hunden allerede har lært, og jobber mot bedre flyt, samarbeid og forståelse av agility som sport.
Vi begynner å sette sammen flere hinder til kombinasjoner og korte baner, og det blir jobbet mer målrettet med føring og handling. Du vil lære hvordan kroppsspråk, timing og bevegelser påvirker hundens vei gjennom banen.
Kurset har spesielt fokus på:

Videreutvikling av hinderforståelse
Mengdetrening på slalom og felthinder
Føringsteknikker og handling
Hindersug, fart og motivasjon
God flyt og selvtillit hos både hund og fører

Nivået tilpasses hver enkelt ekvipasjes kunnskap, mål og ambisjoner, slik at både nybegynnere på videregående nivå og mer erfarne førere får godt utbytte.
👉 Det er her agility virkelig begynner å bli moro!
Instruktør: Tommy Kjennerud

Rally Intro
2026-09-22 17:30 - 18:30
Rally Intro
Dette kurset går over 6 tirsdager kl. 17.30-18.30
Kurset passer for hunder som ikke har prøvd rallylydighet tidligere.Vi jobber med innlæring av skiltene i klasse 1, og setter dem sammen i enkle kombinasjoner. Målet er å utvikle glede, samarbeid og samspill mellom hund og fører i rallylydighet.
Instruktør på kurset er Cathrine Samuelsen.
Det er ikke kurs i uke 40 da det er høstferie i kommunen.

Rally 3
2026-09-22 19:30 - 20:30
Dette kurset går over 6 tirsdager kl 18.30-19.30 innendørs i hall, på kunstgress.
Vi jobber med skiltene i klasse 3. Glede, mestring og samarbeid står fremdeles i fokus!
(Man bør enten ha gått rallykurs tidligere eller kunne klasse 1 og 2 skiltene for å få utbytte av kurset)
Instruktør er Cathrine Samuelsen

Videregående hverdagslydighet
2026-09-22 20:00 - 21:00
Videregående hverdagslydighet
Dette kurset er for deg som vil styrke hundens hverdagslydighet og samspill med fører i ulike hverdagssituasjoner.
Kurset strekker seg over 6 tirsdager kl. 20.00-21.00 Treningen foregår innendørs i en oppvarmet hall med kunstgress.
I løpet av kurset jobber vi blant annet med:

Å forholde seg rolig rundt andre hunder
Hundemøter på tur – hvordan håndtere dem på en god måte
Å gå pent i bånd
Lek som belønning og sosial motivasjon
Selvbeherskelse og impulskontroll
«Ligg på plassen din»
Innkalling

Instruktør på kurset er Marianne Paulsen.
Det er ikke kurs i uke 40 da det er høstferie i kommunen

Rally Treningsgruppe klasse 3-Elite
2026-10-13 19:30 - 21:00
Rallykurs for hund – klasse 3 til elite
Bli med på vår rallykurs for hund for klasse 3 til elite! Denne treningsgruppen går over 12 kvelder og passer for deg som ønsker å videreutvikle hundens ferdigheter og samarbeidet mellom hund og fører på høyt nivå.
Vi møtes hver tirsdag kl. 19.30–21.00 for 1 ½ time med målrettet rallytrening med instruktør. Temaene varierer fra uke til uke, og deltakerne kan komme med ønsker og spørsmål underveis, slik at treningen tilpasses både hund og fører.
I tillegg får deltakerne gratis tilgang til drop-in trening i hallen under hele kursets varighet:

Mandag og torsdag kl. 12.00–14.00
Fredag kl. 17.00–19.00

De ti første kveldene går før jul og de to siste går på nyåret med oppstart 5 januar. Treningen foregår innendørs i trygge og kontrollerte omgivelser, med tett veiledning fra instruktør Cathrine Samuelsen.
Dette kurset passer for alle hunder som ønsker å utvikle ferdigheter på klasse 3-elite nivå, få kontinuerlig trening, mestring og mental stimulering, og ha det gøy sammen med hunden i et sosialt og læringsorientert miljø.

Rally Treningsgruppe klasse 1-2
2026-10-29 19:30 - 21:00
Treningsgruppe for klasse 1-2
Treningsgruppen som går over 12 kvelder, hver torsdag for 1 ½ time med rallytrening med instruktør.
Temaene for treningene varierer og det er åpent for ønsker fra deltagerne.
I tillegg får gruppa mulighet til å trene gratis når det er drop-in trening i hallen (mandag og torsdag kl 12-14, fredag kl 17-19) under hele kursets varighet.
Vi holder på kl 19.30-21.00 alle kveldene.
Siste kurskveld før jul er 17. desember, de 4 siste er på nyåret, fra torsdag 7. januar.
Instruktør er Cathrine Samuelsen
